cyanic-selkie/wikianc huggingface dataset:
சீன இசைநாடகம்
மரபு சீன இசை நாடகம் (Traditional Chinese opera), அல்லது சீகூ என்பது சீன மக்களிடையே பரவலாக வழங்கும் இசைநாடக அரங்காகும், இதன் தோற்றம் பண்டைய சீன நாட்டிலேயே தொடங்கிவிட்டது. இது பண்டைய சீனாவில் நிலவிய பல கலை வடிவங்களின் கூட்டு நிகழ்த்துகலை ஆகும். இது ஆயிரம் ஆண்டுகளாக மெல்லப் படிமலர்ந்த கலை வடிவம் ஆகும். இது கி. பி 13 ஆம் நூற்றாண்டில் சாங் பேரரசு காலத்தில் தன் இன்றைய முதிர்நிலை வடிவத்தை அடைந்தது. சீன அரங்கின் பண்டைய வடிவங்கள் மிக எளியவை. ஆனால் அவை நாளடைவில் இசை, நடனம், பாடல். மற்கலை, இலக்கியக் கலை என பல்வேறு கலை வடிவங்களை இணைத்துக் கொண்டு மரபு சீன இசை நாடகம் ஆனது.
இவற்றில் பல வட்டார வகைகள் உண்டு அவற்ருள் பீகிங் வகை இசைநாடகம், சாவோசிங் இசைநாடகம், காண்டோனிய இசைநாடகம், குங்கூ இசைநாடகம், இலிவியூ இசைநாடகம் என்பன இவற்றில் அடங்கும்.
தாங் வரையமைந்த ஆறு அரச மரபுகள்
சீன நாடகத்தின் தொடக்கநிலை வடிவம் காஞ்சூன் இசைநாடகம் (參軍戲, அல்லது ஊழல்வாதி நாடகம்) ஆகும். இது பிந்தைய சாவோ பேரரசு காலத்தில் தோன்றியது(319–351). இதன் தொடக்க வடிவத்தில் இது இரண்டு நிகழ்த்துனர்களைக் கொண்ட எள்ளல் நகைச்சுவை நாடகமாக இருந்தது. இருவரில் ஒருவர் ஊழல்வாதி (செய்யும் அலுவலர்) ஆவார். மற்றொருவர் அவரைக் கேலிசெய்யும் வெளுத்தமுடி காவுக் (蒼鶻) ஆவார். இந்த பாத்திரங்கள் பிந்தைய சீன இசைநாடக நிலையான பாத்திரங்களுக்கான முன்வடிவங்கள் ஆகும்; குறிப்பாக நகைச்சுவை சவு (丑) பாத்திரங்கள் ஆவர்.
ஆறு பேரரசுகள் காலத்தில் பலவகை இசையும் நடனமும் கலந்த நாடகங்கள் உருவாகின. வடக்கத்திய குவி பேரரசில், பெருமுகம் (大面, இதன் பொருள் முகமூடிஎனவும் தைமியான் 代面 எனவும் இலான்லிங் அரசர்  蘭陵王 எனவும் பொருள்படும்), எனப்படும் முகமூடி நாடகம் முகமூடி அணிந்து போர்க்களம் புகுந்த காவோ சாங்குங் நினைவாக உருவாக்கப்பட்டது. Another was called Botou (撥頭, also 缽頭), a masked dance drama from the Western Regions that tells the story of a grieving son who sought a tiger that killed his father. ஆடிப் பாடும் பெண் (踏謡娘) நாடகம் குடித்துவிட்டு வந்த கணவனால் அடிக்கப்படும் பெண்ணின் கதையாகும். இந்த ஆடிப் பாடும் பெண் பாத்திர்ம் தொடக்கத்தில் பெண்போல உடுத்த ஓர் ஆணால் நிகழ்த்தப்பட்டது. ஆடிப் பாடும் பெண் நாடகங்களின் கதை மிக எளியது. ஆனால், இவையே சீன இசை அரங்க குறுவடிவங்கள் ஆகும். என்றாலும், இவையே நுட்பமாகப் பின்னர் வளர்ந்த சீன இசைநாடகங்களுக்கான முன்னோடிகளாகும்.
இவ்வகைத் தொடக்க இசைநாடகங்கள் தாங் பேர்ரசில் மக்களிடையே பரவலாக நிகழ்த்தப்பட்டன. பின்னர், இவை மேலும் வளர்த்தெடுக்கப்பட்டன. எடுத்துகாட்டாக, தாங் அரசமரபின் முடிவில் ஊழல்வாதி இசைநாடகம் சிக்கலான கதைக்கருக்களுடனும் எதிர்பாராத திருப்பங்களுடனும் படிமலர்ந்தது. இப்போது இதில் குறைந்தது நான்கு நிகழ்த்துனர்கள் நடித்தனர். இந்த்த் தொடக்கநிலிச் சீன இசைநாடகங்கள் தாங் பேரரசில் மிகச் சிறப்பாக வளர்த்தெடுக்கப்பட்டது. பேர்ரசய் சுவான்ழாங் (712–755), "பரல் தோட்டம்" (梨园/梨園; líyuán) எனும் முதல் இசைக் கல்விக் கழகத்தை நிறுவி, அதில் இசைஞருக்கும் நடனக் கலைஞருக்கும் நடிகர்களுக்கும் சிறந்த பயிற்சியை வழங்கினார். சீனாவில் இசைநாடக அணிகள் நிகழ்த்துனர்களால் உருவாக்கப்பட்டன. இவர்கள் பேரரசரின் சொந்த மகிழ்ச்சிக்காகவே நாடகங்களை நடத்தினர். இன்றும் இசைநாடக நிகழ்த்துனர்கள் "பரல் தோட்ட மாணாக்கர்" (梨园弟子 / 梨園弟子, líyuán dìzi) என வழங்கப்படுகின்றனர்.
மேலும் படிக்க
பகுப்பு:சீன இசை
மாரமங்கலம் மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரேசிலிய நோய்
பிரேசிலிய நோய் என்பது பொருளியலில் உள்ள ஓர்சொற்றொடர். பிரேசிலிய உண்மையான வர்த்தக நிலையை வலுப்படுத்தி சோயாபீன்சு போன்ற பொருட்களின்  விலையை உயர்த்தியும் மேலும் பிரேசிலில் தயாரிக்கப்பட்ட பொருட்களின் விலையையும் மற்ற பொருட்களின் விலையையும் ஏனைய  நாடுகளின் பொருட்களை போட்டியற்றதாக்கும் சந்தையை உருவாக்குவதே ஆகும்.
இந்தப் பொருளாதாரநிலையை பிரேசிலிய ஏற்றுமதியையும் டச்சு நோயையும் ஒப்பிடுவதுமாகவும் இருந்தது. இது 1960 மற்றும் 1970 களில் நெதர்லாந்தில் மிகப்பெரிய இயற்கை வாயு ஏற்றுமதியை விளக்கக்கூடிய நிகழ்வை ஒத்ததாக கருதப்படுகிறது.
பிரேசிலிய நோய் என்ற வாக்கியம்பொருளியல் இலக்கியத்திலோ அல்லது செய்தி ஊடகங்களிலோ பெருவாரியாக உபயோகப்படுத்தியது இல்லை.
மேற்கோள்கள்
Wheatley, Jonathan (2007-09-03). "A real problem?". The Financial Times.
பகுப்பு:பன்னாட்டு வணிகம் பகுப்பு:கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பிரான்சுவா மன்சா
இவரைப் பொதுவாக மன்சா எனவே அழைத்தனர். கட்டிடங்களில் இரண்டு வெவ்வேறு சரிவுகளைக் கொண்ட, நாற்புறம் சரிந்த கூரைகளை இவர் பயன்படுத்தினார். கூடிய சரிவு கொண்ட கூரைப் பகுதியில் சாளரங்களை அமைத்து, உயரமான கூரைப் பகுதிக்குக் கீழ், மக்கள் பயன்படுத்துவதற்கு உகந்த இடவசதிகளை உருவாக்கினார். இவ்வாறான கூரைகள் பின்னர் இவரது பெயரில், மன்சார்ட் கூரை (mansard roof) எனப் பெயர்பெற்றது.
வாழ்க்கை
இவரது தந்தையார் பாரிசில் தலைமைத் தச்சராகப் பணிபுரிந்தார். இவர் ஒரு கட்டிடக்கலைஞராகப் பயிற்சி பெற்றவர் அல்ல. இவர் ஒரு கற்கொத்தனாராகவும், சிற்பியாகவும் பயிற்சிபெற இவரது உறவினர்கள் உதவினர். நான்காம் என்றியின் ஆட்சிக் காலத்தில் மிகப் புகழ் பெற்ற கட்டிடக்கலைஞராக விளங்கிய சலோமோன் டி புரோசு என்பவரின் கலைக்கூடத்திலேயே இவர் கட்டிடக்கலை தொடர்பான திறன்களைப் பெற்றுக்கொண்டதாகக் கருதப்படுகின்றது.
1620களில் இருந்து, ஒரு கட்டிடக்கலைஞராக இவரது திறமைக்காகவும், பாணிக்காகவும் இவர் பெரும் புகழ்பெற்று விளங்கினார். ஆனாலும், இவர் ஒரு பிடிவாதக்காரராகவும், கடும் செம்மைவாதியாகவும் மக்கள் இவரைப் பார்த்தனர். தான் விரும்பியபடி அமையாவிட்டால் கட்டிய கட்டிடங்களை இடித்துத் திரும்பவும் கட்டுபவர் எனக் கூறுகின்றனர். மன்சாவைப் பணிக்கமர்த்திக் கட்டிடங்களை அமைப்பது பெரும் செலவு பிடிக்கக்கூடியது என்பதால். பெரும் பணக்காரர்கள் மட்டுமே இவரைக் கொண்டு கட்டிடங்களை அமைப்பிக்கக் கூடியதாக இருந்தது.
பகுப்பு:பிரெஞ்சுக் கட்டிடக் கலைஞர்கள்
டேனியல் பீக்காக்
டேனியல் பீக்காக் (Daniel Peacock, பிறப்பு: ஏப்ரல் 26 1975), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998-2001ஆண்டுகளில், சிம்பாப்வே முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேனியல் பீக்காக் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 21 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1975 பிறப்புகள் பகுப்பு:வாழும் நபர்கள் பகுப்பு:இங்கிலாந்துத் துடுப்பாட்டக்காரர்கள்
தொழிலிடை பொறியியல் கல்வி
தொழிலிடை பொறியியல் கல்வி (Sandwich Engineering course) பொறியியல் கல்வி முறையில் வழங்கும் ஒரு பாடவடிவமைப்பு திட்டம் ஆகும்.
வெளியிணைப்புகள்
பகுப்பு:பொறியியல்
வநாயுதேசம்
வநயுதேசம்  பர்பரதேசத்திற்கு தெற்கிலும்,சிந்துதேசத்திற்கும்வடக்கிலும், சிந்துநதியின் மேற்குக் கரையில் சதுரமான சமமான பூமியாய் பரவி இருந்த தேசம்.
இருப்பிடம்
இந்த தேசத்தின் பூமி மட்டமானது, மேற்கு திசையில் இருக்கும் மலையின் அடிவாரத்தில் சற்று உயர்ந்தும், கிழக்குமுகமாய் கொஞ்சம் தாழ்ந்தும், இந்தத் தேசத்தின் எல்லையாக ஓடும் சிந்துநதியின் அருகில் சரிவாகவும், மண்பாக பூமியைவிட மணல்பாகமுள்ள பூமியே அதிகமாக இருக்கும்.
மலை, காடு, விலங்குகள்
இந்த தேசத்திற்கு வடக்கில் சகம், கக்ஷம், என்னும் இரு பெரியமலையும், இந்த இரு மலைகளும் மேற்கில் நீண்டு மகாமலை அடிவாரத்தோடு இணைந்து உள்ளது. இத்தேசத்தின் காடுகளில் பச்சைக்கிளி, பஞ்சவர்ணக்கிளி, குயில், மயில், சிறுகுருவி, ஊர்க்குருவி ஆகியவையும், உயர்சாதிக்குதிரையும் அதிகம் உண்டு.
நதிகள்
இந்த வநயுதேசத்திற்கு சகம், கக்ஷம், என்னும் இரு பெரியமலையிலிருந்து உற்பத்தியாகும் கன்யகா என்ற நதி இந்த தேசத்தை செழிக்க வைத்து தேற்குமுகமாய் ஓடி, கிழக்குமுகமாய் திரும்பி சிந்துநதியுடன் இணைகிறது.
விளைபொருள்
இந்த தேசத்தில் தேக்கு, பலா, பிரம்பு, திந்துகம், பூர்சரம் முதலியன அதிகமாய் விளைகிறது.
சான்றடைவு
பகுப்பு:இந்திய அரச மரபுகள்
கொப்பம்பட்டி வெங்கடாசலபதி கோயில்
கொப்பம்பட்டி வெங்கடாசலபதி கோயில் தமிழ்நாட்டில் தூத்துக்குடி மாவட்டம், கொப்பம்பட்டி என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் undefined முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திம்சா
வலது|thumb|250x250px| ஆந்திராவின் அரக்கு பள்ளத்தாக்கில் திம்சா நடனத்தில் பங்கேற்ற பழங்குடியினர் பெண்கள் திம்சா (himsa) என்பது பழங்குடியினரின் நடன வடிவமாகும். இது முதன்மையாக ஆந்திரப் பிரதேசத்தில் போர்ஜா சாதிப் பெண்களால் ஆடப்படுகிறது.
15-20 பெண்கள் கொண்ட குழு வட்டம் அமைத்து தங்கள் இல்லற வாழ்வின் நலனுக்காக தெய்வத்தைப் புகழ்ந்து நடனமாடுவார்கள். பெண்கள் அமைதியான மற்றும் மகிழ்ச்சியான திருமண வாழ்க்கைக்காக பிரார்த்தனை செய்வதால் அவர்கள் திருமணங்களிலும் நடனமாடுகிறார்கள். அவர்கள் பொதுவாக பழங்குடி ஆடைகளையும், ஆபரணங்களையும் அணிவார்கள். அதே சமயம் முன்னணியிலிருக்கும் பெண்மணியும் கையில் மயில் இறகை வைத்திருப்பார்.
தோற்றம்
திம்சா ஒடிசா மாநிலத்திலுள்ள கோராபுட் மாவட்டத்தில் பிறந்தது. ஆனால் இது விசாகப்பட்டினத்தின் அதிகாரப்பூர்வ நடனமாக மாறிவிட்டது. திம்சா இந்த பிராந்தியத்தின் கலாச்சாரத்துடன் குறிப்பாக அரக்கு பள்ளத்தாக்கு, போரா குகைகளுக்கு அருகிலுள்ள இடங்களில் உள்ளது.
வெளி இணைப்புகள்
பகுப்பு:இந்திய நடனங்கள்
முத்துப்பேட்டை தர்கா
வரலாறு
இந்த தர்கா இந்திய துணைக்கண்டத்தின் சுமார் ஆயிரம் வருடங்கள் மிகப்பழமையான தர்கா ஆகும். இது இஸ்லாமிய கட்டுமான முறைகளின்படி கட்டப்பட்டதாகும். சமூக சம உரிமை, பாகுபாடின்மை இன்றி முத்துப்பேட்டை தர்காவிற்கு அனைத்து சமுதாய மக்களும் வருகை தருகின்றனர். இது ஜம்பவனோடை தர்கா எனவும் அழைக்கப்படுகிறது.
கந்தூரி விழா
மத ஒற்றுமைக்கு எடுத்துக்காட்டாக இந்த தர்கா உள்ளது.இங்கு கந்தூரி விழா ஒவ்வொரு ஆண்டும் சிறப்பாக நடைபெறும்.
மேற்கோள்கள்
பகுப்பு:தமிழ்நாட்டு தர்காக்கள் பகுப்பு:திருவாரூர் மாவட்டம் பகுப்பு:தமிழ்நாட்டில் இசுலாம்
தைட்டானியம்(III) பாசுப்பைடு
தைட்டானியம்(III) பாசுப்பைடு (Titanium(III) phosphide) என்பது TiP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானியம் மற்றும் பாசுபரசு தனிமங்கள் இணைந்து இச்சேர்மம் உருவாகிறது. பொதுவாக சாம்பல் நிறத்தில் தூளாக இச்சேர்மம் காணப்படுகிறது. உயர் உருகுநிலை கொண்ட உலோகக் கடத்தியாக தைட்டானியம்(III) பாசுப்பைடு கருதப்படுகிறது. . தண்ணீர் மற்றும் அமிலங்களால் இச்சேர்மம் பாதிக்கப்படுவதில்லை. P3− எதிர்மின் அயனியைக் கொண்ட Na3P போன்ற முதல் மற்றும் இரண்டாம் தொகுதி பாசுப்பைடுகள் பொதுவாக உலோகத் தன்மை இல்லாமலும் எளிதில் நீராற்பகுப்பு அடையக்கூடியவையாகவும் இருக்கின்றன. ஆனால் தைட்டானியம்(III) பாசுப்பைடின் இயற்பியல் பண்புகள் இதற்கு மாறாக உள்ளன.தைட்டானியம் பாசுப்பைடை உலோகம் நிறைந்த பாசுப்பைடு என்று வகைப்படுத்துகிறார்கள். இங்கு உலோகத்திலிருந்து பெறப்படும் கூடுதல் இணைதிற எலக்ட்ரான்கள் உள்ளடங்காப் பிணைப்பில் உள்ளன.
TiCl4 மற்றும் PH3 சேர்மங்கள் வினைபுரிவதால் தைட்டானியம் பாசுப்பைடு உருவாகிறது.
Ti3P, Ti2P , Ti7P4 , Ti5P3 , மற்றும் Ti4P3. உள்ளிட்ட பிற தைட்டானியம் பாசுப்பைடு நிலைகளும் அறியப்படுகின்றன.
மேற்கோள்கள்
பகுப்பு:தைட்டானியம் சேர்மங்கள் பகுப்பு:பாசுபைடுகள்
சுவசெரியா அவசர ஊர்தி சேவை
சுவசெரியா அவசர ஊர்தி சேவை (Suwa Seriya Ambulance Service) இலங்கையின் ஒன்பது மாகாணங்களுக்குள்ளும் அவசர மருத்துவச் சூழ்நிலைகளுக்குப் பதிலளிப்பதற்காக அவசர ஊர்திகளை இயக்குகிறது. இலாப நோக்கமற்ற அமைப்பான சுவசெரியா அறக்கட்டளையின் இச்சேவை 1990 அவசர சேவை என்ற பெயராலும் அழைக்கப்படுகிறது. இலங்கைத் தீவு முழுவதும் 1990 தொலைபேசி அழைப்புகளுக்கு இந்த சேவை பதிலளிக்கிறது.
மருத்துவமனைக்கு முந்தைய அவசரகால அவசர ஊர்தி சேவைக்கான துணை அமைச்சராக இருந்த அர்சா டி சில்வாவின் முன்மொழிவைத் தொடர்ந்து 2016 ஆம் ஆண்டு இலங்கை அரசாங்கத்தின் கோரிக்கையின் பேரில், இந்திய அரசாங்கம் வழங்கிய 7.56 மில்லியன் டாலர் மானியத்தில் சுவசெரியா அறக்கட்டளை நிறுவப்பட்டது. அப்போது இலங்கையில் மருத்துவமனைக்கு முந்தைய அவசரகால அவசர ஊர்தி சேவைக்கான பற்றாக்குறை இருந்தது. ஆரம்ப மானியம் முதலில் இலங்கையின் மேற்கு மற்றும் தெற்கு மாகாணங்களில் 88 அவசர ஊர்திகள் கொண்ட மருத்துவச் சேவையைத் தொடங்க அனுமதித்தது. அடுத்த சில ஆண்டுகளில், 297 அவசர ஊர்திகள் கொண்டு தீவின் ஒன்பது மாகாணங்களுக்கும் இச்சேவை விரிவுபடுத்தப்பட்டது. 15.09 மில்லியன் டாலர் மதிப்பிலான இந்தியாவிடமிருந்து கூடுதல் மானியத்துடன் டாடா மோட்டார்சு நிறுவனத்திடமிருந்து இந்த அவசர ஊர்திகள் வாங்கப்பட்டன. ஆரம்பத்தில் இந்த சேவையை தேசியவாத குழுக்கள் மற்றும் அரசு மருத்துவ அதிகாரிகள் சங்கம் எதிர்த்தது.
புற இணைப்புகள்
பகுப்பு:இலங்கையில் உடல்நலம்
கிறிசு கிராத்தா
கிறித்தோபர் மைக்கேல் கிராத்தா (Christopher M. Hirata) (பிறப்பு: நவம்பர் 30,1982) ஓர் அமெரிக்க அண்டவியலாளர் மற்றும் வானியற்பியலாளர் ஆவார்.
1996 ஆம் ஆண்டில் பன்னாட்டு இயற்பியல் ஒலிம்பியாடு போட்டியில் பொற்பதக்கம் வென்றபோது கிராத்தாவுக்கு 13 வயதாகும். கிராத்தா 2001 ஆம் ஆண்டில் கால்டெக்கில் இயற்பியலில் இளங்கலை பட்டம் பெற்றார். 2005 ஆம் ஆண்டில் பிரின்சுடன் பல்கலைக்கழகத்தில் உரோஸ் செல்ஜாக் மேற்பார்வையின் கீழ் வானியற்பியலில் முனைவர் பட்டம் பெற்றார் (தலைப்பு: " பலவீனமான ஈர்ப்பு வில்லைக் கோட்பாடும் தரவு பகுப்பாய்வும் "). 2005 முதல் 2007 வரை அவர் உயர் ஆய்வு நிறுவனத்தில் வருகைதரு அறிஞராக இருந்தார். 2006 முதல் 2012 வரை அவர் உதவி பேராசிரியராகவும் பின்னர் கால்டெக்கில் முழுப் பேராசிரியராகவும் இருந்தார், அடுத்த கல்வியாண்டில் ஓகியோ மாநிலப் பல்கலைக்கழகத்திற்கு அதே தகுதியில் சென்றார். இவர் தற்போது அப்பல்கலைக்கழகத்தின் அண்டவியல், வானியற்பியல் மையத்தில் (CCAPP) பேராசிரியராக உள்ளார்.
ஆராய்ச்சி
அண்ட நுண்ணலைப் பின்னணி, இருண்ட ஆற்றல், புடவியின் பால்வெளிகளின் விரிவாக்கம், பெரிய அளவிலான புடவிக் கட்டமைப்பை விரைவுப்படுத்துதல்  இந்தக் கட்டமைப்புகளின் உருவாக்கம் - மீள்மின்னனாக்க ஊழி, அண்டவியல் கருவியாக ஈர்ப்பு வில்லைகள்) ஆகியவை கிராத்தாவின் ஆராய்ச்சி முதன்மை ஆய்வுப் புலங்களாகும். கிராத்தா கோட்பாடும்  நோக்கீட்டுத் தரவுகளின் பகுப்பாய்வும் தொலைநோக்கிகளின் வடிவமைப்பில் (குறிப்பாக நாசாவின் அடுத்த தலைமுறை விண்வெளித் தொலைநோக்கிகள்) செயல்படுகிறது. அவரது கவனம் அண்டவியல் மற்றும் இருண்ட ஆற்றல் மீதே உள்ளது.
பல்துறை கணினி ஆய்வுகள், கோட்பாட்டு ஆய்வுகள், கருவி மேம்பாடு உள்ளிட்ட நோக்கீட்டு வானியல் ஆகியவற்றை இணைக்கும் துல்லிய அண்டவியலின் முன்னணி வல்லுராக கிராத்தா கருதப்படுகிறார்.
2010 ஆம் ஆண்டில் திமித்ரி செலியாக்கோவிச்சுடன் இணைந்து, புடவி முதல் கட்டமைப்புகள் உருவானதைக் கணக்கிடுவதற்கான அண்டவியல் சிற்றலைவுக் கோட்பாட்டில் முன்னறியாத விளைவைச் சுட்டிக்காட்டினர். இது அடர்துகள் ஊடகத்தில் ஒலியின் வேகம் (இருண்ட பொருளுக்கு மாறாக) வெகுவாகக் குறைந்துவிட்டது என்ற உண்மையை அடிப்படையாகக் கொண்டது. மீளாக்க ஊழியில்முதல் அணுக்கள் உருவாகும்போது (சார்பியல் முதல் வெப்ப விரைவுகள் வரை) இது  அடர்துகள் ஊடகத்தின் மீயொலிவேக  ஓட்டங்களுக்கு வழிவகுத்தது.இதுஇருபடி சிற்றலைவு மொழியில்,  வேகமாக நகரும் இருண்ட பொருளின் ஈர்ப்பு விசையின் தாக்கத்தின் கீழ் செயல்பட்டது. கிராத்தா, செலியாக்கோவிச்சின் கூற்றுப்படி, இது கவனிக்கக்கூடிய விளைவுகளுடன் முதல் கட்டமைப்புகளின் உருவாக்கத்தை அடக்கிவைப்பதற்கு வழிவகுத்தது.
அவர் நாசாவின் முன்மொழியப்பட்ட நான்சி கிரேசு உரோமன் விண்வெளி தொலைநோக்கியில் (முன்பு வைட்பீல்டு அகச்சிவப்பு  அளக்கை விண்வெளி தொலைநோக்கி என்று பெயரிடப்பட்டது) உறுப்பினராக உள்ளார்.
மேற்கோள்கள்
பகுப்பு:வாழும் நபர்கள் பகுப்பு:1982 பிறப்புகள் பகுப்பு:அமெரிக்க வானியற்பியலாளர்கள் பகுப்பு:அமெரிக்க அண்டவியலாளர்கள் பகுப்பு:அண்டவியலாளர்கள் பகுப்பு:அமெரிக்க வானியலாளர்கள்
யாழ்ப்பாணத்தில் பிரித்தானியர் ஆட்சி
1796 ஆம் ஆண்டு பெப்ரவரி மாதம் யாழ்ப்பாணத்தை ஆட்சி செய்த ஒல்லாந்தரிடமிருந்து அதனைக் கைப்பற்றியதிலிருந்து யாழ்ப்பாணத்தில் பிரித்தானியர் ஆட்சி ஆரம்பமானது. 1796 ஆம் ஆண்டிலிருந்து 1948 ல் யாழ்ப்பாணத்தையும் இலங்கையின் ஒரு பகுதியாக விட்டுச் செல்லும் வரை இவ்வாட்சி நீடித்தது.
யாழ்ப்பாண நிர்வாகம்
தேசாதிபதிகளே யாழ்ப்பாணத்தின் நிர்வாகத்துக்கும் பொறுப்பாக இருந்துவந்தனர். இவர்கள் இலங்கையை 5 மாகாணங்களாகப் பிரித்து ஒவ்வொரு மாகாணத்தையும் ஒரு அரசப் பிரதிநிதியின் (Government Agent) நிர்வாகத்தின் கீழ்க் கொண்டுவந்தார்கள். ஆரம்ப காலங்களில் யாழ்ப்பாணத்துக்கும் கொழும்புக்கும் இடையிலான போக்குவரத்துத் தொடர்புகள் பலமாக இருக்கவில்லையாதலால் சில அரசப் பிரதிநிதிகள் ஒரு அரசனைப் போலவே நிர்வாகம் நடத்தியதாகக் கூறப்படுகிறது.
பகுப்பு:யாழ்ப்பாண வரலாறு
கொழும்பு விடுதிகளில் இருந்து தமிழர் கட்டாய வெளியேற்றம்
2007 ஆம் ஆண்டு ஜூன் 7 ஆம் நாள் அதிகாலையில் இலங்கையின் தலைநகர் கொழும்பில் பல இடங்களிலும் விடுதிகளில் தங்கியிருந்த பெண்கள், குழந்தைகள் உட்பட 400-க்கும் மேற்பட்ட தமிழர்களை இலங்கைக் காவற்துறையினர் பலவந்தமாக வெளியேற்றி தமிழர்களின் தாயகமான வடக்கு, கிழக்குப் பிரதேசங்களுக்கு அனுப்பினர்.
வெளியேற்றத்துக்காக கூறப்படும் காரணங்கள்
கொழும்பில் விடுதிகளில் சாதாரண பொது மக்கள் போல் தங்கியிருந்து, புலிகள் குண்டுத் தாக்குதல்களை நடத்துவதாக இலங்கை அரசு குற்றம் சாட்டியுள்ளது. இதனால் காரணமற்ற முறையில் விடுதிகளில் தங்கியிருக்கும் தமிழர்களை அவர்களின் சொந்தப் பிரதேசத்திற்கு அனுப்புவதாக அரசு அறிவித்து தமிழர்களை பலவந்தமாக அனுப்பியபோதில் இதில் பலர் வெளிநாடுகளிற்குச் செல்லவும் திருமணத்திற்காகவும் இதர பல வேலைகளுக்குமாகக் கொழும்பில் வந்துள்ளவர்களேயாவர் என்பது தெளிவாக நிரூபிக்கப்படுள்ளது. தமிழர்களை கொழும்பில் இருந்து பலவந்தமாக வெளியேற்றுவதற்கான உத்தரவினை இலங்கையின் தற்போதைய அதிபரின் சகோதரரான கொத்தபாய ராசபக்சவே காரணம் ஆகும்.
தமிழர்களின் எதிர்ப்பு போராட்டம்
இலங்கை நாடாளுமன்றத்தில் தமிழ் நாடாளுமன்ற உறுப்பினர்கள் தமிழர்களுக்கு இழைக்கப்பட்ட அநீதிக்கு எதிராகக் குரல் எழுப்பியுள்ளனர்.
தமிழர்களை வெளியேற்றத் தடை
கொழும்பு நகரிலிருந்து தமிழர்களை வெளியேற்ற இலங்கை உச்சநீதிமன்றம் தடை விதித்துள்ளது. இதன் மூலம் கொழும்பில் இருந்து தமிழர்களை வெளியேற்றவோ, தமிழர்கள் கொழும்பினுள் வருவதைத் தடுக்கவோ முடியாது என்று நீதி மன்று உத்தரவிட்டுள்ளது.
வெளி இணைப்புகள்
பகுப்பு:இலங்கை இனப்பிரச்சினை பகுப்பு:2007இல் அரசியல் பகுப்பு:கொழும்பு
இண்டியம்(III) புளோரைடு
இண்டியம்(III) புளோரைடு (Indium(III) fluoride) InF3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். இது ஒரு வெள்ளை நிறமான திண்மப் பொருளாகும்.
தயாரிப்பு
ஐதரசன் புளோரைடு அல்லது ஐதரோபுளோரிக் அமிலத்துடன் இண்டியம்(III) ஆக்சைடு வினை புரிவதால் இண்டியம்(III) புளோரைடு உருவாகிறது.
பண்புகள்
ரோடியம்(III) புளோரைடைப் போலவே சாய்சதுரப்பிழம்புருவ படிக அமைப்பைக் கொண்டுள்ளது. ஒவ்வொரு இண்டியம் மையமும் எண்முக வடிவத்தில் உள்ளது.
பயன்கள்
ஆக்சைடு அல்லாத கண்ணாடிகளின் தயாரிப்பில் இண்டியம்(III) புளோரைடு பயன்படுத்தப்படுகிறது. சயனோவைதரின்களை உருவாக்கும் செயல்முறையில் ஆல்டிகைடுகளுடன் மும்மெத்தில் சிலில் சயனைடு சேர்வதற்கு வினையூக்கியாகப் பயன்படுகிறது.
மேற்கோள்கள்
பகுப்பு:இண்டியம் சேர்மங்கள் பகுப்பு:புளோரைடுகள் பகுப்பு:உலோக ஆலைடுகள்
பாக்கு நீரிணை
பாக்கு நீரிணை (Palk Strait) என்பது இந்தியாவின் தமிழ்நாடு மாநிலத்தையும் இலங்கைத் தீவின் யாழ்ப்பாணக் குடாநாட்டையும் பிரிக்கும் ஒரு நீரிணையாகும். இது வடகிழக்கே வங்காள விரிகுடாவை, தென்மேற்கே பாக்கு விரிகுடாவுடன் இணைக்கிறது. இந்நீரிணை 53 முதல் 82 கிலோமீட்டர்கள் (33 முதல் 51 மைல்கள்) அகலமானது. தமிழ்நாட்டின் வைகை உட்படப் பல ஆறுகள் இந்நீரிணையுடன் கலக்கின்றன. கம்பனி ஆட்சிக் காலத்தில் சென்னையின் ஆளுநராக (1755–1763) இருந்த இராபர்ட் பாக் என்பவரின் பெயரில் இந்நீரிணை அழைக்கபப்டுகிறது. இப்பகுதியில் பெரிய கப்பல்கள் செல்வதற்குப் போதிய ஆழமின்மையின் காரணமாக இந்தியாவின் கிழக்கு கடற்கரைப் பகுதியில் இருந்து மேற்கு கடற்கரைப் பகுதிகளுக்குச் செல்லும் கப்பல்கள் இலங்கையைச் சுற்றிக்கொண்டு செல்கின்றன. இப்பகுதியை ஆழப்படுத்துவதற்கான திட்டம் சேது சமுத்திரக் கால்வாய் திட்டம் எனும் பெயரில் செயல்படுத்தப்பட்டு வருகிறது.
புவியியல்
பாக்கு விரிகுடாவின் தெற்கு முனையில் தாழ் தீவுக்கூட்டங்களாலும், ஆழமற்ற பவளப் படிப்பாறைகளாலும் பதிக்கப்பெற்று கூட்டாக ஆதாமின் பாலம் என அழைக்கப்படுகின்றது. இது வரலாற்று ரீதியாக இந்து புராணங்களில் "ராம் சேது", அல்லது இராமர் பாலம் என்று அறியப்படுகிறது. இந்த சங்கிலித் தொடர் தமிழ்நாட்டின் பாம்பன் தீவில் உள்ள தனுஷ்கோடிக்கும் (இராமேசுவரம் தீவு என்றும் அழைக்கப்படுகிறது), இலங்கையின் மன்னார் தீவுக்கும் இடையில் நீண்டுள்ளது. இராமேசுவரம் தீவு இந்திய நிலப்பகுதியுடன் பாம்பன் பாலத்தால் இணைக்கப்பட்டுள்ளது.
வெளி இணைப்புகள்
பகுப்பு:இலங்கையின் புவியியல் பகுப்பு:இந்தியாவின் நீரிணைகள் பகுப்பு:இந்தியப் பெருங்கடலின் நீரிணைகள்
நாடுகளின் பொதுநலவாயம்
நாடுகளின் பொதுநலவாயம் (Commonwealth of Nations) அல்லது பரவலாக பொதுநலவாயம் (காமன்வெல்த்), எனப்படுவது பெரும்பாலும் முன்னாள் பிரித்தானியப் பேரரசின் ஆட்பகுதிகளாக இருந்த, 56 உறுப்பினர் நாடுகளைக் கொண்ட பன்னாட்டிடை அமைப்பாகும்.
இருபதாம் நூற்றாண்டின் நடுவில், இரண்டாம் உலகப்போரின் பின்னர் பிரித்தானியாவின் பல குடியேற்ற நாடுகளுக்கு பல நாடுகளுக்கு தன்னாட்சி வழங்கப்பட்டது. இந்நாடுகள் அனைவற்றையும் தன் பிணைப்பில் வைத்திருக்க பிரித்தானியா விரும்பியது. இத்தேவையை நிறைவு செய்ய பொதுநலவாயம் எனும் அமைப்பை உருவாக்கியது. 1949இல் வெளியிடப்பட்ட இலண்டன் பிரகடனத்தின்படி உறுப்பினர் நாடுகள் "கட்டற்றவை மற்றும் சமமானவை" என்று நிறுவப்பட்டது. இந்த கட்டற்ற சங்கத்தின் சின்னமாக அரசர்  பொதுநலவாயத்தின் தலைவராக ஆக்கப்பட்டார். பொதுநலவாய இராச்சியம் என அறியப்படும் 15 உறுப்பினர் நாடுகளில் சார்லசு III நாட்டுத் தலைவர் தகுதியில் அரசர் ஆவார். 36 உறுப்பினர் நாடுகள் குடியரசுகளாகும். ஐந்து நாடுகளில் வேறொரு அரசரைத் தலைவராகக் கொண்ட முடியாட்சி உள்ளது.
உறுப்பினர் நாடுகளுக்கிடையே சட்டபூர்வ கடமை ஏதும் இல்லை. மொழி, பண்பாடு,வரலாறு ஆகியவற்றாலும் மக்களாட்சி, மனித உரிமைகள்,மற்றும் சட்ட ஆட்சி குறித்த ஒத்தக் கருத்துக்களாலும் இவை ஒன்று கூடியுள்ளன. இவை பொதுநலவாய பட்டயத்தில் குறிப்பிடப்பட்டுள்ளன. இதே கருத்துக்களால் நான்காண்டுகளுக்கு ஒருமுறை  பொதுநலவாய விளையாட்டுக்கள் நடத்தப்படுகின்றன. அக்டோபர் 3, 2013இல், 48 ஆண்டுகள் உறுப்பினராகவிருந்த, காம்பியா பொதுநலவாய நாடுகள் அமைப்பிலிருந்து மிக அண்மையில் விலகிய நாடாகும்.
சாமி சைன்
இவர் டபிள்யு டபிள்யு ஈ-க்கு ஒப்பந்தமாகும் முன்னதாக, செபே இண்டீபண்டண்ட் சர்கியுடில் எல் செனேரிகோ என்ற புனைப்பெயரில் பங்கேற்றுக் கொண்டிருந்தர், இது மெக்சிகோவை மையமாக கொண்ட, ஓலே என்ற வாசகத்தை பிரதானமாக பயன்படுத்தும் லுச்சாடர் என்னும் கதாபாத்திரத்தை சார்ந்தது. செனேரிகோ 2002 முதல் 2013 வரை முகமூடி அனிந்து பங்கேற்றார். டபிள்யு டபிள்யு ஈ-க்கு ஒப்பந்தமான பின் செபே, முகமூடியின்றி பங்கேற்றார்.
நாடுகளின் பொதுநலவாயம்
பொதுநலவாய நாடுகள் அனைத்துக் கண்டங்களிலும் பரவிய 29958050 km2க்கும் கூடுதலான நிலப்பரப்பை, உலக நிலப் பரப்பில் நான்கில் ஒரு பாகத்தை, கொண்டுள்ளன. இந்த நாடுகளின் மொத்த மக்கள்தொகை 2.328 பில்லியனாக மதிப்பிடப்படுகிறது; இது உலக மக்கள் தொகையில் மூன்றில் ஒரு பாகமாகும். 2012இல் பொதுநலவாயத்தின் மொத்த உள்நாட்டு உற்பத்தி (GDP) $10.450 டிரில்லியனாக இருந்தது; இது கொள்வனவு ஆற்றல் சமநிலை (PPP) கொண்டு மதிப்பிட்டால் மொத்த உலக உற்பத்தியில் 17% ஆகும். இந்த அமைப்பு நடத்தும் 2022 ஆம் ஆண்டுக்கான போடியை தென் ஆப்பிரிக்காவின் டர்பன் நகரில் நடத்தயுள்ளதாக நியூசிலாந்தில் உள்ள ஆக்கிலாந்து நகரில் நடந்த கூட்டத்தில் முடிவு செய்யப்பட்டுள்ளது. இந்த நிகழ்வின் மூலம் தென் ஆப்பிரிக்காவிலேயே காமல்வெல்த் போட்டியை நடத்தும் முதல் நகரமாக டர்பன் விளங்குகிறது.
சாமி சைன்
மேற்கோள்கள்
பகுப்பு:1984 பிறப்புகள் பகுப்பு:வாழும் நபர்கள் பகுப்பு:மற்போர் வீரர்கள்
நாடுகளின் பொதுநலவாயம்
தொடக்கம்
பொதுநலவாயம் ஏகாதிபத்திய மாநாட்டில் இருந்து உருவாக்கப்பட்டது. ஜான் ஸ்முட்ஸ் 1917 ஆம் ஆண்டில் ஒரு குறிப்பிட்ட காலப்பகுதியில் "பாரிஸ் அமைதி மாநாட்டில்" "பிரிட்டிஷ் பொதுநலவாய நாடுகள் மற்றும் எதிர்கால அரசியலமைப்பு உறவுகள் மற்றும் சார்பற்ற மாற்றங்களை" பற்றிய தனது தொலைநோக்கு திட்டங்களை முன்மொழிர்தார். 1921 ஆம் ஆண்டின் ஆங்கிலோ-ஐரிஷ் உடன்படிக்கை இல் முதன்முதலாக, ஏகாதிபத்திய சட்டப்பூர்வ அங்கீகாரத்தைப் பெற்றது, மேலும் முதன் முதலாக ஐரிஷ் சுதந்திர அரசு நாடாளுமன்ற உறுப்பினர்களால் பதவிப் பிரமாணம் செய்யப்பட்டபோது பிரிட்டிஷ் இராச்சியம் என்ற வார்த்தைக்கு பதிலாக பிரிட்டிஷ் பொதுநலவாய நாடுகள் என்பது பயன்படுத்தப்பட்டது.
ஆட்சிப்பகுதிகள்
தென் ஆபிரிக்க ஒன்றியம் வெஸ்ட்மினிஸ்டரின் சட்டத்தை நடைமுறைக்கு எடுக்க வேண்டிய தேவையில்லை என்றாலும், தெற்கு ஆப்பிரிக்காவின் நிலையை ஒரு இறையாண்மை மாநிலமாக உறுதிப்படுத்த வேண்டும் என்பதற்காக 1934 ஆம் ஆண்டில் இரண்டு சட்டங்கள் - யூனியன் சட்டத்தின் நிலை, மற்றும் ராயல் எக்ஸிகியூட்டிவ் செயல்பாடுகள் மற்றும் சீல்ஸ் சட்டம் ஆகியவை நிறைவேற்றப்பட்டன.
காலனியாதிக்கம் குறைப்பு
இரண்டாம் உலக போர் முடிவடைந்த பிறகு, பிரிட்டிஷ் பேரரசு படிப்படியாக அழிக்கப்பட்டது. அதன் கட்டுப்பாட்டில் இருந்த பெரும்பாலான நாடுகள், பொதுநலவாய பகுதிகள் அல்லது குடியரசுகள், மற்றும் பொதுநலவாய உறுப்பினர்கள் என்று சுதந்திரமான நாடுகளாகிவிட்டன. ஐக்கிய இராச்சியத்தால் நடத்தப்பட்ட 14 பிரிட்டிஷ் வெளிநாட்டுப் பிரதேசங்கள் உள்ளன. ஏப்ரல் 1949 இல், லண்டன் பிரகடனத்தின் பின்னர், "பிரிட்டிஷ்" என்ற வார்த்தையானது பொதுநலவாயம் என்ற தலைப்பில் மாற்றப்பட்டது.
பர்மா (1948 இல் மியான்மர் என்று அழைக்கப்பட்டது) மற்றும் ஏடன் (1947) ஆகிய இரண்டு நாடுகள் மட்டும் போரின் போது பிரிட்டிஷ் காலனிகளாகவும் மேலும் பொதுநலவாய நாடுகள் கூட்டமைப்பில் உறுப்பினரில்லாமலும் இருந்தனர்.
கோட்டை கஸ்தூரி அரங்கநாத பெருமாள் கோயில்
ஈரோடு கோட்டை கஸ்தூரி அரங்கநாதன் திருக்கோயில் ஈரோட்டில் உள்ள வைணவத் திருத்தலம். கொங்கு நாட்டில் சோழர்களால் அமைக்கப்பட்ட முதல் திருக்கோயில் என்ற சரித்திரப் பெருமை கொண்ட திருக்கோயில்.
அமைவிடம்
கடல் மட்டத்திலிருந்து சுமார் 193 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°20'32.4"N, 77°43'26.7"E (அதாவது, 11.342337°N, 77.724078°E) ஆகும்.
தலவரலாறு
துர்வாச முனிவர் தாம் திருமாலைக் கோபத்தில் அவமதித்த பிழைக்காக வருந்தி கடுந்தவமிருந்து மீண்ட பொழுது ’ஓம் நமோ நாராயணா’ என்ற மந்திரத்தின் வடிவில் அமைத்த திருக்கோயில்.
ஸ்ரீ மகாலட்சுமி
பிருகு மகரிஷியின் பெண்ணான திருமகள் இத்திருத்தலத்தில் தலவிருட்சமாக வில்வமர வடிவில் உள்ளார்.
ஆஞ்சநேயர்
இத்திருத்தல ஆஞ்சநேயர் அளவற்ற சக்தி வாய்ந்தவராகக் குறிப்பிடப்படுகின்றார்.
மேற்கோள்கள்
பகுப்பு:ஈரோடு மாவட்டத்திலுள்ள பெருமாள் கோயில்கள்
சி. எச். பிரகலாத ராவ்
'''சி.எச். பிரகலாத ராவ் (C.H. Prahlada Rao)''' ( ஜனவரி 13, 1923 - பிப்ரவரி17, 2002) ஆங்கிலம் மற்றும் கன்னட மொழிகளில் எழுதும் ஓர் இந்திய எழுத்தாளர், மொழிபெயர்ப்பாளர், இலக்கிய விமர்சகர் மற்றும் ஒரு சுதந்திர-பத்திரிகையாளர் ஆவார்.
தனிப்பட்ட வாழ்க்கை
இந்தியாவின் கர்நாடகாவின் சீமக்காவில் பிறந்த பிரகலதா ராவ் தனது குழந்தை பருவத்திலேயே தாயை இழந்து தனது தந்தை சி.ஆர். அனுமந்த ராவின் அன்பான பராமரிப்பில் வளர்ந்தார். இவர் தனது ஆரம்பக் கல்வியை சிமோகாவில் பெற்றார். பிரகலாத ராவ் கல்லூரியில் நுழைவதற்கு முன்பே அவரது தந்தை இறந்தார். பிரகலதா ராவின் ஆங்கில மொழியின் தேர்ச்சியைக் கவனித்த அவரது ஆசிரியர்களும் உறவினர்களும் மைசூரில் உள்ள புகழ்பெற்ற மகாராஜா கல்லூரியில் சேர்ந்து இளங்கலை பட்டம் பெறுமாறு அறிவுறுத்தினர். பிரகலாத ராவ் 1948 இல் பி.ஏ ( கௌரவம்) பட்டத்தை, மூன்று தங்கப் பதக்கங்களுடன் (இந்தி, ஆங்கிலம் மற்றும் சமூகவியல்)  பெற்றார். இவர் ஆங்கிலத்தில் எம்.ஏ பட்டம் பெற விரும்பினாலும், இவர், தன் வாழ்க்கையை நடத்துவதற்கு, சம்பாதிக்கத் தொடங்குவது அவசியம் என்று உணர்ந்தார்.
பெங்களூருக்கு வந்து இந்திய காபி வாரியத்தில், ஒரு எழுத்தர் பதவியைப் பெற்றார், அங்கு இவர் 1981 ல் ஓய்வு பெறும் வரை மூன்று தசாப்தங்களுக்கும் மேலாக பணியாற்றினார். இந்த பதவிக் காலத்தில், பிரகலாத ராவ் ஐந்து வருடங்களையும் (1969-1974) புதுதில்லியில் கழித்தார். பிரகலாத ராவ், கோமளா பாய் என்பவரை மணந்தார். அவருக்கு சி.பி. மோகன் மற்றும் சி.பி. ரவிக்குமார் என்ற இரண்டு குழந்தைகள் இருந்தனர். பிரகலாத ராவ் எளிமை, நட்பு, நேரான பேச்சு மற்றும் நேர்மை ஆகியவற்றால் அறியப்பட்டார். இவர் எல்லா வகையான புத்தகங்களையும் வாசிப்பவராக இருந்தார். ஆனால் இவருக்கு தனிப்பட்ட முறையில் பிடித்தவை சுயசரிதைகள் ஆகும்.
எழுதுதல்
பிரகலாத ராவ் ஒரு இளம் மாணவராக இருந்தபோதும் மகாத்மா காந்தியின் சிந்தனையால் தாக்கம் ஏற்பட்டு, அவர் வழியை பின்பற்றினார். மைசிண்டியாவின் சுதந்திர பத்திரிகையாளராக தனது எழுத்து வாழ்க்கையைத் தொடங்கினார். மைசிண்டியாவின் புகழ்பெற்ற ஆசிரியர் பிலிப் ஸ்ப்ராட் இந்த இளம் எழுத்தாளருக்கு, வாய்ப்பைக் கொடுத்து இவரை ஊக்குவித்தார்.
நினைவு குறிப்பு
சி. எச். பிரகலாத ராவ், அந்த இதழின் ஆசிரியரைப் பற்றி பின்வருமாறு கூறுகிறார். "நான் மைசிண்தியாவில் எழுதினேன். இந்த ஆங்கில வாராந்திர இதழை, திரு பிலிப் ஸ்ப்ராட் திருத்துகிறார். "ஆசிரியர்  என்னிடம்  அசாதாரண தயவுடன் நடந்து கொண்டார். செவ்வாய்க்கிழமை அச்சுக்குப் போக வேண்டிய கட்டுரையின் பிரதியை, அதை, உருவாக்கும் அறைக்குச் சென்று கொடுக்கும் சுதந்திரத்தை எனக்கு கொடுத்திருந்தார். ஒருமுறை, எனது பிரதியில் ஒரு சில காற்புள்ளிகளை போட்டதாக ஸ்ப்ராட் எனக்கு உறுதியளித்தார். அதை அவர் முதன்மை பிரதியிலும் செய்ய முடியும். ஆனால் அவ்வாறு செய்யாமல், காற்புள்ளியின் பயன்பாட்டை அவர் எனக்குக் கற்றுக் கொடுத்தார். "
பணியாற்றிய இடங்கள்
பிரகலாத ராவ், மைசிண்தியாவுக்காக கடைசி வரை எழுதினார். பெரிய மற்றும் சிறிய கன்னட எழுத்தாளர்கள், புத்தகங்கள் மற்றும் கலைஞர்களைப் பற்றி இவர் எழுதுவார். பின்னர், இவர் டெக்கான் ஹெரால்ட் (பெங்களூர்), இந்தியன் எக்ஸ்பிரஸ் (பெங்களூர்), இந்துஸ்தான் டைம்ஸ் ( டெல்லி ), ஈவினிங் நியூஸ் (டெல்லி) மற்றும் தி இந்து (பெங்களூர்) ஆகியவற்றிற்காக எழுதத் தொடங்கினார். இவரது எழுத்து வாழ்க்கை ஆறு தசாப்தங்களாக பரவியது. டெக்கான் ஹெரால்ட், கன்னட பிரபா, மற்றும் இந்தியன் எக்ஸ்பிரஸ் ஆகியவற்றிற்கான புத்தக மதிப்புரைகளை இவர் வழங்கத் தொடங்கினார். இவர் ஒரு உறுதியான நிலைப்பாட்டை எடுத்ததற்காகவும், இவரது விமர்சனத்தில் ஆக்கபூர்வமாகவும் இருந்தார்.
தொடர் கட்டுரை
கன்னட எழுத்தாளர்கள் மற்றும் நாடகக் கலைஞர்கள் குறித்து தொடர் கட்டுரைகளை எழுதுமாறு தி இந்து அவரிடம் கேட்டுக்கொண்டது. செயலில் சேவையில் இருந்து ஓய்வு பெற்ற பிறகு, சி.எச். பிரகலாத ராவ் 25 ஆண்டுகளுக்கும் மேலாக "உங்களுக்கும் எனக்கும் இடையில்" என்ற வாராந்திர கட்டுரையை எழுதினார். இந்த கட்டுரை ஒவ்வொரு திங்கட்கிழமையும் தி இந்து பத்திரிகையின் பெங்களூர் பதிப்பில் வெளிவந்து பெரும் புகழ் பெற்றது. எந்தவொரு தலைப்பை பற்றியும் மிகச் சிறியதாகவோ அல்லது பெரிதாகவோ எழுதவில்லை. பொது மக்கள் எதிர்கொள்ளும் பிரச்சினைகளைப் பற்றி இவர் எழுதினார், அவற்றைத் தீர்க்க தனது பேனாவின் சக்தியைப் பயன்படுத்தினார். ஆயிரக்கணக்கான வாசகர்களின் பிரச்சினைகளுக்கு இவர் தீர்வுகளை வழங்கினார்.
அகில இந்திய வானொலி
சி.எச். பிரகலாத ராவ் அகில இந்திய வானொலியுடன் (பெங்களூர்) நீண்ட மற்றும் பயனுள்ள தொடர்பை அனுபவித்தார். கன்னடத்திலிருந்து ஆங்கிலத்திற்கு நன்றாக மொழிபெயர்க்கும் திறன் காரணமாக, கன்னட நிகழ்ச்சிகளின் எழுத்துப் பிரதிகளை மொழிபெயர்க்க இவர் அடிக்கடி கோரிக்கைகளைப் பெற்றார். எழுத்தாளர்களை நேர்காணல் செய்ய பல சந்தர்ப்பங்களில் இவர் அழைக்கப்பட்டார். புகழ்பெற்ற கன்னட எழுத்தாளர்கள் இசையமைத்த திரைப்படப் பாடல்களைத் தேர்ந்தெடுத்து பிரபலமான இசை நிகழ்ச்சிகளின் அத்தியாயங்களில் ஒன்றை நடத்தினார். இவர் ஒரு பேச்சாளராக அழைக்கப்பட்டார். பெங்களூரு நகரத்தின் மாறிவரும் நிலப்பரப்பு என்ற தலைப்பில் இவர் பேட்டி காணப்பட்டார்
குறிப்புகள்
பகுப்பு:சிவமொக்கா மாவட்ட நபர்கள் பகுப்பு:கன்னட எழுத்தாளர்கள் பகுப்பு:2002 இறப்புகள் பகுப்பு:1923 பிறப்புகள்
லோரீன் பவல்
லோரீன் பவல் ஜொப்ஸ் (Laurene Powell Jobs), கொலேஜ் ட்ரெக் நிறுவனத்தின் துணை நிறுவுனரும், பணிப்பாளர் சபையின் தலைவரும் ஆவார். இவர் ஆப்பிள் நிறுவன பிரதம நிறைவேற்று அதிகாரியான ஸ்டீவ் ஜொப்ஸின் மனைவியாவார்.
வாழ்க்கைக் குறிப்பு
பவல் ஜொப்ஸ் தனது கலைப் பட்டப் படிப்பை பென்சில்வேனியா பல்கலைக்கழகத்தில் மேற்கொண்டார். அத்தோடு, 1985 ஆம் ஆண்டு பென்சில்வேனியா பல்கலைக்கழகத்தின் வார்டன் பள்ளியில் பொருளாதாரவியலுக்கான பட்டத்தைப் பெற்றுக் கொண்டார். வர்த்தக முகாமைத்துவத்தில் முதுமானிப்பட்டத்தை ஸ்டான்பேர்ட் வணிகவியல் பட்டதாரி பள்ளியில் இவர் பெற்றார்.
1991 ஆம் ஆண்டு, மார்ச் மாதம் 18 ஆம் நாள் ஸ்டீவ் ஜொப்ஸை இவர் திருமணம் செய்து கொண்டார். இவர்களுக்கு 1991 ஆம் ஆண்டு செப்டம்பரில் ரீட் என்ற ஆண் குழந்தை பிறந்தது. இதனைத் தொடர்ந்து 1995 மற்றும் 1998 இல் முறையே எரின் மற்றும் ஈவ் என்ற இரு பெண் குழந்தைகள் பிறந்தன. பவல் ஜொப்ஸ் தனது கணவர், பிள்ளைகளோடு, பாலோ அல்டோவில் வசித்து வருகின்றார்.
உசாத்துணைகள்
பகுப்பு:அமெரிக்கத் தொழிலதிபர்கள் பகுப்பு:1964 பிறப்புகள் பகுப்பு:1963 பிறப்புகள் பகுப்பு:வாழும் நபர்கள்
குரோமியம்(II) புரோமைடு
குரோமியம்(II) புரோமைடு (Chromium(II) bromide) CrBr2 மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.
தொகுப்புமுறை தயாரிப்பு
குரோமியம்(III) புரோமைடுடன் (CrBr3) 350 முதல் 400 0 செல்சியசு வெப்பநிலையில் ஐதரசன் வாயு செலுத்தப்பட்டால் அது குரோமியம்(II) புரோமைடாக ஒடுக்கம் அடைகிறது. உடன் விளைபொருளாக ஐதரோ புரோமிக் அமிலமும் உண்டாகிறது.
மேற்கோள்கள்
பகுப்பு:குரோமியம்(II) சேர்மங்கள் பகுப்பு:புரோமைடுகள் பகுப்பு:உலோக ஆலைடுகள் பகுப்பு:புரோமின் சேர்மங்கள்
வேலூர் வசிஷ்டேசுவரர் கோயில்
வேலூர் வசிஷ்டேசுவரர் கோயில் தமிழ்நாட்டில் வேலூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் வேலூர் மாவட்டத்தில் வேப்பூர் என்னுமிடத்தில் அமைந்துள்ளது. இவ்வூரில் வேப்ப மரங்கள் நிறைந்திருப்பதால் வேம்பூர் என அழைக்கப்பட்டு, பின்னர் வேப்பூர் என்றானது. கடல் மட்டத்திலிருந்து சுமார் 193 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°55'00.0"N, 79°18'11.1"E (அதாவது, 12.916872°N, 79.303079°E) ஆகும்.
இறைவன், இறைவி
இக்கோயிலின் மூலவராக வசிஷ்டேசுவரர் உள்ளார். சப்த ரிஷிகளில் ஒருவரான வசிஷ்டர் இங்கு தங்கி இங்குள்ள இறைவனை வழிபட்டதால் இவர் வசிஷ்டேசுவரர் என்றழைக்கப்படுகிறார். சிவன் இங்கு வசிஷ்டருக்கு ஜோதி வடிவில் காட்சி தந்ததாகக் கூறுகின்றனர். இறைவி பாலகுஜாம்பிகை ஆவார்.
வரலாறு
இறைவி தனி சன்னதியில் உள்ளார். சிவனின் சன்னதியில் வசிஷ்டர் சிவனை வணங்கிய நிலையில் உள்ளார். இவருக்கு பூசை செய்த பினனர் சிவனுக்கு பூசை செய்கிறார்கள். சரபேசுவரர், சப்த மாதர், செல்வ விநாயகர், காசி விசுவநாதர், அகோர வீரபத்திரர், கால பைரவர் ஆகியோரின் சன்னதிகள் உள்ளன.இக்கோயிலிலுள்ள வள்ளி தெய்வானையுடன் கூடிய சுப்பிரமணியரைப் போற்றி அருணகிரியார் பாடியுள்ளார்.
விழாக்கள்
சிவராத்திரி, பௌர்ணமி, ஆவணி வளர்பிறை பஞ்சமி உள்ளிட்ட விழாக்கள் இங்கு சிறப்பாக நடைபெறுகின்றன. மகாளய பட்சம் மற்றும் அமாவாசை போன்ற நாள்களில் இறைவனுக்கு சிறப்பு பூசை நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள சிவன் கோயில்கள்
அமெரிக்கப் பல்கலைக்கழகம்
கீழ்|thumb|The American University flag அமெரிக்கன் பல்கலைக்கழகம் (அல்லது ஏயூ) வாஷிங்டன், டி.சி., அமெரிக்காவில் ஒரு தனியார் ஆராய்ச்சி பல்கலைக்கழகம் ஆகும். பல்கலைக்கழக பாடத்திட்டம் மதச்சார்பற்றது என்றாலும், அது, மெத்தடிஸ்ட் தேவாலயம் இணைந்ததாகும். அமெரிக்க ஜனாதிபதி பெஞ்சமின் ஹாரிசன் "அமெரிக்கன் பல்கலைக்கழகம்" என்று ஒரு பல்கலைக்கழக  தொடங்க பிப்ரவரி 24, 1893 அன்று ஒரு மசோதாவை சமர்ப்பித்தார்.
2008, 2010 மற்றும் 2012 ல், அமெரிக்காவில் மிக உயர்ந்த அரசியல் ஈடுபாடு கொண்ட பள்ளி என்று ஏயூ பெயரிடப்பட்டது இப்பல்கலைக் கழகத்தில் 6 பள்ளிகள் உள்ளன. அதில், சர்வதேச சேவை பள்ளி (School of International Service - SIS) யின் முதுகலைப் பட்டம் உலகின் 8 வது இடத்திலும், இளநிலை பட்டம் 9 வது இடத்திலும் இருப்பதாக ஃபொரீன் பொலிசி இதழில் பாராட்டப்பட்டுள்ளது. 2016 ல், சுமார் 7.710 இளநிலை பட்டம் மாணவர்கள் மற்றும் 5,230 முதுகலை பட்டம் மாணவர்கள் படித்து வருகிறார்கள். ஏயூவின் விளையாட்டு அணிகள் அமெரிக்கன் பல்கலைக்கழக ஈகள்ஸ் அல்லது ஏயூ ஈகள்ஸ் (AU Eagles) என்று அழைக்கப்படுகின்றன.
References
பகுப்பு:ஐக்கிய அமெரிக்கப் பல்கலைக்கழகங்கள்
சுவர்ணமுகி ஆறு
சுவர்ணமுகி ஆறு (Swarnamukhi) தென் இந்தியாவின் ஆறுகளில் ஒன்றாகும். திருமலை மற்றும் ஸ்ரீகாளஹஸ்தி இந்து கோயில்கள் இந்த ஆயிற்றுப்படுகையில் அமைந்துள்ளன. துர்ஜதியின் படைப்புகளில் இது மொகலேரு என்று குறிப்பிடப்பட்டுள்ளது.
சுமார் 25 மில்லியன் கன மீட்டர் நேரடி நீர் சேமிப்புடன் கூடிய கல்யாணி அணை 1977 ஆம் ஆண்டில் இதன் துணை நதியான கல்யாணி ஆற்றின் குறுக்கே கட்டப்பட்டது.
மேற்கோள்கள்
பகுப்பு:இந்திய ஆறுகள் பகுப்பு:ஆந்திர ஆறுகள் பகுப்பு:திருப்பதி மாவட்டம்
காரி என்கிவிசுட்டு
என்குவிசுட்டு ஐயுறவுவாதி; பின்லாந்து ஐயுறவுவாதக் கழகத்தின் அறிவியல் ஆலோசனைக் குழுவின் தலைவராகவும், இயற்பியலை பரப்ப பல புத்தகங்களையும் எழுதியுள்ளார்.
1997 ஆம் ஆண்டில் என்குவிசுட்டுக்கு துகள் இயற்பியல் மற்றும் அண்டவியல் ஆகியவற்றில் அவரது அரிய பணிகளுக்காக மேக்னசு எர்ன்ரூத் அறக்கட்டளை இயற்பியல் விருது வழங்கப்பட்டது.
1999 ஆம் ஆண்டில், ஒலிமிசன் போர்ட்டில்லா (Óat the Gates of Being) என்ற அவரது புத்தகத்திற்காக புனைகதை அல்லாத பின்லாந்தின் மிக முதன்மையான விருது அவருக்கு வழங்கப்பட்டது.
என்குவிசுட்டு 2019 இல் கெல்ல்சின்கி பல்கலைக்கழகத்தில் இருந்து ஓய்வு பெற்றார்.
வெளி இணைப்புகள்
பகுப்பு:அண்டவியலாளர்கள் பகுப்பு:வாழும் நபர்கள் பகுப்பு:1954 பிறப்புகள் பகுப்பு:துகள் இயற்பியலாளர்கள் பகுப்பு:இயற்பியலாளர்கள் பகுப்பு:இறைமறுப்பாளர்கள்
கொன்ராடு அடேனார்
கொன்ராடு அடேனார் (Konrad Hermann Joseph Adenauer,5 ஜனவரி 1876–19 ஏப்ரல் 1967) ஓரு ஜெர்மானிய அரசியல்வல்லுநர். 1949 முதல் 1963 வரை மேற்கு செருமனியின் தலைவராக இருந்தார். இரண்டாம் உலகப்போரின் போது ஜெர்மனி சீரழிந்து போனது. ஜெர்மனி மேற்கு ஜெர்மனி, கிழக்கு ஜெர்மனி என பிளவுப்பட்டு போனது. இதில் மேற்கு ஜெர்மனி வெகு சீக்கிரமாக தலைநிமிர்ந்தது. பொருளாதாரத்தில் தன்னை வலுபடுத்திக் கொண்டது. மேற்கு ஜெர்மனி விரைவாக பொருளாதார வளமிக்க நாடாக மாறுவதற்கு பெரும் காரணமாக விளங்கியவர் அடேனார் கொன்ராடு ஆவார்.
இளமை
கொன்ராடுஅடேனார் 1876 - ல் கோலோ நகரில் பிறந்தார். தந்தையார் கொன்ராடு ஒரு சட்டத்துறை எழுத்தர். இவர் ரோமன் கத்தோலிக்கச் சமயத்தைச் சார்ந்தவர். அடேனார் சட்டத்தையும், பொருளாதாரத்தையும் கற்றுத் தேர்ந்து கோலோன் நகரின் மாவட்ட நீதிமன்றத்தில் துணை நீதிபதியானார்.
கட்சி
அப்போது கிறிஸ்தவ ஜனநாயக யூனியன் என்னும் அரசியல் கட்சி உருவானது. அதை உருவாக்கியவர்களில் அடேனாரும் ஒருவர். போரில் அழிவுற்ற ஜெர்மனியைச் சீராக்கப் பாடுபடுவதே அக்கட்சியின் நோக்கமாக இருந்தது. கிறிஸ்தவ சமய உயர்வை பாதுகாக்க வேண்டும் என்ற கருத்துடைய அக்கட்சியின் முயற்சியால் கிறிஸ்தவர்களிடையே நல்லிணக்கம் தோன்றியது.
அடேனாரின் எழுபதாவது வயதில் அவரது பெரும் அரசியல் வாழ்வு மீண்டும்துவங்கியது. விரைவில் கிறிஸ்தவ ஜனநாயக யூனியன் கட்சியின் தலைவரானார். அவரது கட்சி தேர்தலில் வெற்றி பெற்றது. இதனால் இவரது செல்வாக்கு உயர்ந்தது.
பதவியும் பணிகளும்
மேற்கு ஜெர்மனி மூன்று பகுதிகளாக இருந்தது. அவை அமெரிக்கா, பிரித்தானியா, பிரான்ஸ் ஆதிக்கத்தில் இருந்தன. இம்மூன்று பகுதிகளையும் இணைத்து மேற்கு ஜெர்மனி உருவானபோது அடேனார் அதன் தனிப்பெரும் தலைவராக உயர்ந்தார். 1948 - ல் பாராளுமன்றக் குழுவின் தலைவராக ஆனவுடன் ஜெர்மானியக் கூட்டாட்சி குடியரசுக்கான புதிய அரசியல் அமைப்புத் திட்டத்தை வரையும் பணியில் ஈடுபட்டார். 1949 - ல் முதல் ஜெர்மானியக் கூட்டாட்சி நாடாளுமன்றத்தால் இவர் தலைமை அமைச்சராக தேர்ந்தெடுக்கப்பட்டார். இவரது தலைமையிலேயே மேற்கு ஜெர்மனி 1955 - ல் முழு விடுதலை பெற்றது. அந்நாடு வியத்தகு முறையில் பொருளாதார முன்னேற்றம் பெற்றது. 1953, 1957, 1961 ஆகிய ஆண்டுகளிலும் மீண்டும் தலைவராக தேர்ந்தெடுக்கப்பெற்றார். 1963 அக்டோபர் திங்களில் அடேனார் தனது 87-ஆவது வயதில் பதவியிலிருந்து ஓய்வு பெற்றார்.
மறைவு
1967 -ல் ஏப்ரல் 19 அன்று அடேனார் மறைந்தார். இவருடைய இறுதி ஊர்வலத்தில் அமெரிக்க ஐக்கிய ராச்சியத்தின் அதிபரான லின்டன் பி. ஜான்சன் உட்பட உலகின் பல தலைவர்களும் பெருமளவில் கலந்து கொண்டனர்.
பகுப்பு:1876 பிறப்புகள் பகுப்பு:1967 இறப்புகள்
வன்னிவேடு அகத்தீசுவரர் கோயில்
அமைவிடம்
இக்கோயில் வேலூர் மாவட்டத்தில் வன்னிவேடு என்னுமிடத்தில் அமைந்துள்ளது. பாலாற்றின் வட கரையில் இக்கோயில் உள்ளது.
வரலாறு
வன்னி மரங்கள் நிறைந்த இத்தல இறைவனை அகத்தியர் மணலால் லிங்கம் அமைத்து வழிபட்டதாகக் கூறுவர். திருச்சுற்றில் அஷ்டதிக் பாலகர்கள், காசி விசுவநாதர், விசாலாட்சி, சுப்ரமணியர், சரபேசுவரர், கால பைரவர் ஆகியோர் தனி சன்னதிகளில் உள்ளனர். வன்னி மரத்தின் கீழ் விநாயகர், சனீசுவரர் அடுத்தடுத்து உள்ளனர்.
மேற்கோள்கள்
பகுப்பு:வேலூர் மாவட்டத்திலுள்ள சிவன் கோயில்கள்
கன்சா ஜாவேத்
கன்சா ஜாவேத் (Kanza Javed) பாக்கித்தானைச் சேர்ந்த எழுத்தாளரும் கவிஞரும் ஆவார், ஆஷஸ், ஒயின் அன்ட் டஸ்ட் என்ற புதினக்களுக்கு மிகவும் பிரபலமானவர்.
ஆரம்பகால வாழ்க்கை மற்றும் கல்வி
கன்சா ஜாவேத் பாக்கிஸ்தானின் லாகூரில் பிறந்தார். கின்னார்ட் மகளிர் பல்கலைக்கழகத்தில் ஆங்கில மொழி மற்றும் இலக்கியத்தில் தனது முதுதத்துவமாணி பட்டத்தைப் பெற்றார். பின்னர் இவர் வெஸ்ட் வர்ஜீனியா பல்கலைக்கழகத்தில் தனது நுண்கலையில் முதுகலை பட்டம் பெற்றார். பின்னர், மாசசூசெட்ஸ் பல்கலைக்கழகத்தில் சிறிது காலம் சக ஊழியராகவும், அரிசோனா மாநில பல்கலைக்கழகத்தில் ஆராய்ச்சி அறிஞராகவும் இருந்தார். இரண்டு பல்கலைகழகங்களிலும் பயில பாக்கித்தானிலுள்ள அமெரிக்க ஐக்கிய நாடுகளுக்கான அறக்கட்டளை நிதியுதவி வழங்கியது.
தொழில்
ஜாவேத் ஆஷஸ், ஒயின் அன்ட் டஸ்ட் என்ற தனது முதல் நூலை 2015இல் வெளியிட்டார். திபோர் ஜோன்ஸ் தெற்காசியா பரிசுக்காக இந்தப் புதினம் பட்டியலிடப்பட்டது. தனது 17 வயதில் புத்தகத்தை எழுதத் தொடங்கினார். கையெழுத்துப் பிரதி விருதுக்கு பட்டியலிடப்பட்டபோது 21 வயதாக இருந்தார். இவ்வாறு பரிந்துரைக்கப்பட்ட முதல் பாக்கித்தானியராகவும் 2020ஆம் ஆண்டு நிலவரப்படி பரிந்துரைக்கப்பட்ட இளைய நபராகவும் இருந்தார். இவர் தனது புத்தகத்தை இந்தியாவின் குமாவுன் இலக்கிய விழாவில் வெளியிட எண்ணியிருந்தார். ஆனால் தற்காலிகமாக நுழைவு இசைவு மறுக்கப்பட்டார். அதற்கு பதிலாக திருவிழாக் குழுவினரின் ஒத்துழைப்புடன் இசுகைப் வழியாக அதை வெளியிட்டார்.
தேவதாஸ் தேவபிரபாகரா
தேவதாஸ் தேவபிரபாகரா (Devadas Devaprabhakara) (1932-1978) ஒரு இந்திய கரிம வேதியியலாளர் ஆவார். இவர் இந்திய அறிவியல் கழகத்தின் வேதியியல் துறையில் பேராசிரியராக இருந்தார். இவர் சுழற்சி அல்லீன்கள் மற்றும் நடுத்தர வளையம் பற்றிய ஆய்வுகளுக்காக அறியப்பட்டார்.
வளைய அல்லீன்கள் மற்றும் நடுத்தர வளைய டையீன்களின் ஒடுக்கம், அவற்றின் குறைப்பு, நீர்போரேற்றல் மற்றும் மாற்றியமாக்கல் பற்றிய இவரது ஆராய்ச்சிகள் மற்றும் பல சுழற்சி நீர்க்கரிமங்களின் தொகுப்பு ஆகியவை அடி மூலக்கூறுகளின் புரிதலை பகுத்தறிவதில் உதவியது. தனது ஆராய்ச்சி முடிவுகளை ஒப்பார்க்குழு மீளாய்வு செய்யக்கூடிய கட்டுரைகளாக வெளியிட்டார். பல சக மதிப்பாய்வு செய்யப்பட்ட கட்டுரைகள் மூலம் இவர் தனது ஆய்வுகளை வெளியிட்டார். இந்திய அறிவியல் அகாடமியின் இன்லைன் களஞ்சியம் அவற்றில் 48 பட்டியலிடப்பட்டுள்ளது. இந்திய அறிவியல் கழகத்தின் தேர்ந்தெடுக்கப்பட்ட உறுப்பினராகவும் இருந்தார். விஞ்ஞான ஆராய்ச்சிக்கான இந்திய அரசாங்கத்தின் உச்ச நிறுவனமான அறிவியல் மற்றும் தொழிலக ஆய்வு மன்றம், 1976 ஆம் ஆண்டில் இவருக்கு அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருதினை இவரது இரசாயன அறிவியலுக்கான பங்களிப்புகளுக்காக வழங்கி கெளரவித்தது.
கன்சா ஜாவேத்
மேற்கோள்கள்
பகுப்பு:1991 பிறப்புகள் பகுப்பு:வாழும் நபர்கள் பகுப்பு:எழுத்தாளர்கள்
தேவதாஸ் தேவபிரபாகரா
இறப்பு
12 ஜனவரி 1978ல் தனது 38ஆவது வயதில் இவர் காலமானார்.
வெளி இணைப்புகள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்தியக் கரிம வேதியியலாளர்கள் பகுப்பு:1932 பிறப்புகள் பகுப்பு:1978 இறப்புகள்
1190 பெலகியா
1190 பெலகியா (1190 Pelagia) என்பது சூரியனைச் சுற்றி வருகின்ற ஒரு சிறு கோள் ஆகும். இது 30 செப்டம்பர் 1930 அன்று கண்டுபிடிக்கப்பட்டது. அத்துடன் இதனை உருசிய வானியலாளரான கிரிகொரி நிகோலயேவிச் நியூய்மின் கண்டுபிடித்தார்.
வெளி இணைப்புகள்
பகுப்பு:சிறுகோள்கள்
தர்பார் இசை விழா
பின்னணி
லெய்செச்டரில் 30 ஆண்டுகளுக்கும் மேலாக இசையாசிரியராக இருந்த பாய் குர்மீத் சிங் ஜி விர்தீ (Bhai Gurmeet Singh Ji Virdee) என்பவரின் நினைவாக 2006ஆம் ஆண்டு முதல் இந்த இசை விழா நடைபெறுகிறது.
வெளியிணைப்புகள்
பகுப்பு:விழாக்கள்
பெருமாள் ராஜதுரை
பெருமாள் ராஜதுரை  (Perumal Rajathurai, பிறப்பு: மார்ச்சு 26, 1967), இலங்கை அரசியல்வாதி. இலங்கையின் 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) இலங்கை தொழிலாளர் காங்கிரஸ் சார்பில் ஐக்கிய மக்கள் சுதந்திர முன்னணி கூடணியில் நுவரெலியா மாவட்டத்திலிருந்து மக்களால் தெரிவு செய்யப்பட்ட உறுப்பினர் ஆவார். இவர் பின்னர் இதொகாவை விட்டு விலகி, திகாம்பரம் தலைமையிலான தொழிலாளர் தேசிய சங்கத்தில் இணைந்தார். பின்னர் 2014 நவம்பர் 21 இல் அரசுக் கூட்டணியில் இருந்து விலகி ஐக்கிய தேசியக் கட்சியில் இணைந்தார்.
வெளி இணைப்புகள்
பகுப்பு:இலங்கை அரசியல்வாதிகள் பகுப்பு:1967 பிறப்புகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கை மலையகத் தமிழ் அரசியல்வாதிகள் பகுப்பு:இலங்கை மலையகத் தமிழ் வழக்கறிஞர்கள்
ஆசத் ரவூப்
ஆசாத் ரவூஃப்  (Asad Rauf, 12 மே 1956 – 15 செப்டம்பர் 2022) பாக்கித்தானின் பஞ்சாப் மாநிலத்தில் லாகூரைச் சேர்ந்த துடுப்பாட்ட நடுவராவார். முதல்தர துடுப்பாட்டக்காரராக விளங்கியவர். பன்னாட்டுத் துடுப்பாட்ட அவையின் மேற்தட்டு நடுவர் குழுவில் 2006 முதல் 2013 வரை அங்கம் வகித்தவர். துடுப்பாட்டப் போட்டிகளில் சூதாட்டங்களில் இவர் ஈடுபட்டதாகக் கூறப்படுகிறது. 2016 பெப்ரவரியில், ரவூஃப் ஊழலில் ஈடுபட்டதாக இந்தியத் துடுப்பாட்டக் கட்டுப்பாடு வாரியம் அறிவித்து அவருக்கு ஐந்து ஆண்டுகளுக்குத் தடை விதித்திருந்தது.
வெளி இணைப்புகள்
பகுப்பு:1956 பிறப்புகள் பகுப்பு:2022 இறப்புகள் பகுப்பு:பாக்கித்தானியத் துடுப்பாட்டக்காரர்கள் பகுப்பு:பாக்கித்தான் துடுப்பாட்ட நடுவர்கள்
பர்பரதேசம்
பர்பரதேசம்  காந்தாரதேசத்திற்கு நேர்தெற்கிலும்,சிந்துநதியின் மேற்குக் கரையில் சதுரமான சமமான பூமியாய் பரவி இருந்த தேசம்.
மலை, காடு, விலங்குகள்
இந்த தேசத்திற்கு வடக்கில் பாரியாத்ர பெரியமலையின் வடக்கு தொடர்பாகமும், மகாமலையின் தெற்கு தொடர்ச்சி கிளைமலையும், இந்த இரு மலைகளும் தெற்கு வடக்கில்  நீண்டு விந்திய மலை அடிவாரத்தோடு இணைந்து உள்ளது. இத்தேசத்தின் காடுகளில் நீலக்குரங்கு, வெண்குரங்கு, சிவிங்கிப்புலி, செந்நாய் முதலிய காட்டு விலங்குகளும், காட்டு ஆடுகளும் அதிகம் உண்டு.
நதிகள்
இந்த பர்பரதேசத்திற்கு சிந்துநதி வடக்கிலிருந்து தெற்குமுகமாய் ஓடி இந்த தேசத்தை செழிக்க வைத்து மேற்குமுகமாய் ஓடி, பிறகு காசுமீரதேசத்தின் வடகிழக்கில் இறங்கி, காந்தாரதேசத்தின் கிழக்கு பூமியில் ஓடி மேற்கு கடலில் இணைகிறது.
விளைபொருள்
இந்த தேசத்தில் தேக்கு, பலா, பிரம்பு, திந்துகம், பூர்சரம் முதலியன அதிகமாய் விளைகிறது.
சான்றடைவு
பகுப்பு:இந்திய அரச மரபுகள்
பாலிங் (மக்களவை தொகுதி)
பாலிங் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), பாலிங் தொகுதி 50 தேர்தல் வட்டாரங்களாக (Polling Districts) பிரிக்கப்பட்டு உள்ளது.
பாலிங் நகரம்
பாலிங் (Baling) நகரம், மலேசியா, கெடா, பாலிங் மாவட்டத்தில் உள்ள ஒரு நகரம். தாய்லாந்து நாட்டின் தெற்கே இருக்கும் பெத்தோங் நகருக்கு மிக அருகில் இந்தப் பாலிங் நகரம் அமைந்து உள்ளது. சுங்கை பட்டாணி நகரில் இருந்து 56 கி.மீ. வடக்கே உள்ளது.
கெடா மாநிலத்தில் 12 மாவட்டங்கள் உள்ளன. அந்த மாவட்டங்களில் ஒரு மாவட்டத்தின் பெயர் பாலிங் மாவட்டம். அந்த மாவட்டத்தில் தான் பாலிங் நகரம் அமைந்து உள்ளது.
பாலிங் மாவட்டம்
கெடா மாநிலத் தலைநகரமான அலோர் ஸ்டார் நகரில் இருந்து ஏறக்குறைய 110 கி.மீ தொலைவில் இந்த மாவட்டம் அமைந்து உள்ளது. இந்த மாவட்டத்திற்குத் தெற்கே பேராக் மாநிலம்; வடக்கே தாய்லாந்து நாட்டின் பெத்தோங் நகரம் உள்ளன.
மலேசிய வரலாற்றில் சிறப்பு பெற்ற நகரங்களில் பாலிங் நகரமும் ஒன்றாகும். 1948-ஆம் ஆண்டில் இருந்து 1960-ஆம் ஆண்டு வரை, மலாயா பொதுவுடைமைப் போராளிகளுக்கு எதிராகப் பாலிங் மாவட்டத்தில் அவசரகாலப் பிரகடனம் செய்யப் பட்டது.
மலாயா வரலாற்றில் புகழ்பெற்ற பாலிங் பேச்சு இங்குதான் நடைபெற்றது. மலாயா பொதுவுடைமை கட்சிக்கும் மலாயா அரசாங்கத்திற்கும் இடையே அந்தப் பேச்சுவார்த்தை நடந்தது.
பாலிங் பேச்சு
பாலிங் பேச்சு அல்லது பாலிங் பேச்சுவார்த்தை (மலாய்: Rundingan Damai Baling; ஆங்கிலம்: Baling Talks) எனும் பேச்சுவார்த்தை பாலிங் நகரத்தில், 1955 டிசம்பர் மாதம் 28 - 29-ஆம் தேதிகளில், மலாயா பொதுவுடைமை கட்சிக்கும் (Communist Party of Malaya - CPM); மலாயா அரசாங்கத்திற்கும் இடையே நடந்த அமைதிப் பேச்சு வார்த்தையாகும். பாலிங் அரசாங்க ஆங்கிலப் பள்ளியில் (Government English School) நடைபெற்றது.
மலாயா அவசரகால நிலைமையைத் தீர்க்கும் முயற்சியாக இந்தப் பேச்சுவார்த்தை நடைபெற்றது. இந்தப் பேச்சுவார்த்தையில் மலாயா அரசாங்கத்தைப் பிரதிநிதித்து துங்கு அப்துல் ரகுமான் (Tunku Abdul Rahman), டத்தோ சர் டான் செங் லோக் (Dato Sir Tan Cheng Lock), சிங்கப்பூர் முதலமைச்சர் டேவிட் மார்சல் (David Marshall) ஆகியோர் கலந்து கொண்டனர்.
போலி (வெடிப்பொதி)
thumb|[[மார்க் 13 ஏவுகணை செலுத்தி|மாக் 13 ஏவுகணை செலுத்தி யில் உள்ள  நீலநிறம் பூசப்பட்ட டார்டார் ஏவுகணையின் போலி  ]] போலிப் பொதி என்பது எரியூட்டி இல்லாத, உந்துபொருள் இல்லாத; முற்றிலும் செயலற்ற ஓர் பொம்மை போல் இருப்பதாகும். ஆயுதத்தின் செயல்பாட்டை சோதிக்கவும், குழுவினரின் பயிற்சிக்காகவும் மட்டுமே இது உபயோகிக்கப்படும்.
போலிப் பொதியும் வெற்றுப் பொதியும்  வெவ்வேறு ஆகும். வெற்றுப் பொதியில் தோட்டா இருக்காது, ஆனால் உந்துபொருள் இருக்கும். வெற்றுப்பொதி வெடிக்கும், ஆனால் போலிப்பொதி வெடிக்காது.
மேற்கோள்கள்
பகுப்பு:போர்த்தளவாடங்கள்
அகிலாண்டேஸ்வரி
அகிலாண்டேஸ்வரி என்பவர் இந்து தெய்வமான பார்வதி தேவியின் முக்கிய வடிவங்களில் ஒன்றாவார். அகிலாண்டேஸ்வரிக்கு திருவானைக்காவலில் புகழ்பெற்ற கோயில் உள்ளது. பார்வதிவின் மற்ற முக்கியமான வடிவங்கள் மதுரை மீனாட்சி, காஞ்சிபுரம் காமட்சி. வாரணாசியில் விஷாலட்சி ஆகும். அகிலாண்டேஸ்வரி என்பதற்கு அகிலம் என்றால் உலகம். உலகத்தை ஆள்பவள் என்று பொருள். இந்த தேவி பற்றிய மேலும் தகவல்கள் திருவானைக்காவல் ஜம்புகேசுவரர் கோயிலில் கிடைக்கின்றன. இவரின் வாகனம் முதலை. 2012 இல் பாடகர்கள் உன்னி கிருஷ்ணன், ஹரிணி ஆகியோர் இந்த அம்மனின் சிறப்புகளை பாடி வெளியிட்டுள்ள பாடல்கள் "நவசக்தி ஜெய ஜெய சக்தி " என்ற ஆல்பத்தில் இடம் பெற்றுள்ளன இந்த பாடலில் கோயில் மற்றும் அதன் முழு வரலாற்றும் பெரிய முறையில் இடம்பெற்றுள்ளது.
சான்றுகள்
பகுப்பு:பார்வதியின் வடிவங்கள் பகுப்பு:இந்து பெண் தெய்வங்கள்
கொப்பம்பட்டி சாஸ்தா பொய்யாமொழி அய்யனார் கோயில்
கொப்பம்பட்டி சாஸ்தா பொய்யாமொழி அய்யனார் கோயில் தமிழ்நாட்டில் தூத்துக்குடி மாவட்டம், கொப்பம்பட்டி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் பொய்யாழி அய்யனார், பூரணம், புஸ்கலை சன்னதிகளும், மாடன், மாடத்தி, பேச்சியம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்